কলকাতা, ৯ নভেম্বর : অভিন্ন সিলেবাস ও প্রশ্নপত্রে একই সময়ে বিশ্ববিদ্যালয় ও কলেজে স্নাতকোত্তরের পরীক্ষা হবে। এই সিদ্ধান্ত আগেই নিয়েছিল কলকাতা বিশ্ববিদ্যালয়। গতকাল ইন্টারনাল অ‍্যাসেসমেন্ট, প্রশ্নপত্র তৈরি, উত্তরপত্র মূল্যায়ন, পরীক্ষার সময়সূচির মতো বিভিন্ন খুঁটিনাটি নিয়ে সব বিভাগীয় প্রধানদের সঙ্গে বৈঠক করল বিশ্ববিদ্যালয় কর্তৃপক্ষ। বিভিন্ন আলোচনার মধ্য দিয়ে বেশ কয়েকটি পরামর্শ উঠে আসে। CBCS-এ স্নাতকোত্তরের বর্তমান CSR সংশোধন করে এই পরামর্শগুলি অন্তর্ভুক্ত করার সিদ্ধান্ত নিয়েছে বিশ্ববিদ্যালয় কর্তৃপক্ষ। তার মধ্যে অন্যতম- স্নাতকোত্তরের প্রশ্নপত্র তৈরির তিন সদস্যের বোর্ডে বাধ‍্যতামূলকভাবে কলেজের একজনকে রাখা হবে। এই প্রশ্নপত্র তৈরির বোর্ড গঠন করে দেবে সংশ্লিষ্ট বিষয়ের পিজি বোর্ড অফ স্টাডিজ়।